পুজোর আগেই বড় বিপাকে মিমি! ইডি দফতরে তলব অভিনেত্রীকে

কলকাতা: অঙ্কুশ হাজরার (Ankush Hazra) পর এবার তলব অভিনেত্রী মিমি চক্রবর্তীকে (Actress Mimi Chakraborty)। আগামীকাল ইডির (ED Office) সদর দফতরে তলব করা হয়েছে মিমিকে (Mimi Chakraborty)। সূত্রের খবর, বেআইনি বেটিং অ্যাপ কাণ্ডে তলব করা হয়েছে অভিনেত্রীকে। পাশাপাশি, আগামী মঙ্গলবার তলব করা হয়েছে অভিনেত্রী উর্বশী রাউতেলাকে (Urvashi Rautela)।

এবার অভিনেত্রী মিমি চক্রবর্তীকে তলব ইডির। বেআইনি অ্যাপের বিজ্ঞাপনে দেখা গিয়েছিল মিমি চক্রবর্তীকে (Mimi Chakraborty)। যার কারণেই আগামী ১৫ সেপ্টেম্বর মিমিকে তলব করা হয়েছে ইডির সদর দফতরে। তৃণমূলের প্রাক্তন সাংসদ মিমি চক্রবর্তী রাজনীতিতে খুব বেশিদিনের মুখ না হলেও, অভিনয় জগতে রয়েছেন বহু বছর ধরে। ছোটপর্দা থেকে বড়পর্দায় চুটিয়ে কাজ করেছেন মিমি। পুজোতেই মুক্তি পাচ্ছে মিমি চক্রবর্তীর ‘রক্তবীজ ২’। তার আগে টিজারে নায়িকা একাই ঝড় তোলেন। নীল রঙের বিকিনিতে লাইমলাইট কেড়ে নেন অভিনেত্রী। এইসবের মাঝেই বড় বিপত্তি। অবৈধ অনলাইট বেটিং অ্যাপের সঙ্গে নাম জড়াল মিমি চক্রবর্তীর।

আরও পড়ুন: ত্রুটিপূর্ণ গাড়ির পৃষ্ঠপোষক শাহরুখ, দীপিকাকে স্বস্তি কোর্টের

প্রসঙ্গত, এরআগে বেটিং অ্যাপ কেলেঙ্কারিতে ইডির তরফ থেকে সমন পেয়েছেন বিভিন্ন ক্ষেত্রের তারকারা।খ্যাতনামীদের বিরুদ্ধে সংস্থার অভিযোগ, বেটিং অ্যাপগুলির হয়ে প্রচার করার বিনিময়ে তাঁরা আর্থিক সুবিধা পেয়েছেন। তদন্তকারীদের সন্দেহ, এই বেআইনি বেটিং অ্যাপগুলি অবৈধ ভাবে কয়েক কোটি টাকা উপার্জন করেছে। তদন্তকারী সংস্থার নজর এড়াতে হাওয়ালার মাধ্যমে সেই টাকা ঘোরানো হয়েছে বলেও অভিযোগ উঠেছে।

দেখুন খবর:

The post পুজোর আগেই বড় বিপাকে মিমি! ইডি দফতরে তলব অভিনেত্রীকে first appeared on KolkataTV.